Tule antidopingu koolitusele!
Antidopingu info paremaks levitamiseks korraldab Eesti Antidoping avatud koolitused sportlastele ja treeneritele. Koolitused on mõeldud kõigile sportlastele, eri tasemel ning spordialadel. Koolitused viiakse läbi Tallinnas ja Tartus ning kestavad ligikaudu poolteist tundi. Koolituste läbiviija on Eesti Antidopingu hariduse ja koolituse projektijuht Elina Kivinukk.
Koolitus sportlastele „Antidopingu ABC“
* Millised on dopinguvastaste reeglite rikkumised?
* Millised on sportlase õigused ja kohustused dopinguvastases võitluses?
* Kuidas dopinguvastaste organisatsioonidega koostööd teha?
* Kuidas käib dopingukontrolli protseduur?
Koolitus treeneritele „Kuidas arendada enda anti-dopingu radarit?“
* Milline on treeneri roll dopinguvastases võitluses?
* Millised on keelatud ainete tarvitamisele vastuvõtlikumad riskirühmad?
* Kuidas sportlasega antidopingu teemadel rääkida?
* Mida dopingukontrolli juures tähele panna?
Mõlemal koolitusel antakse ka üldised teadmised antidopingust, samuti on võimalik kohapeal esitada küsimusi.
Koolituste toimumisajad ja -kohad
– Treeneritele – esmaspäev 11. mai kl 14 Audentese Spordigümnaasiumis
– Sportlastele Tartus – teisipäev 12. mai kl 10 Tartu Ülikooli Spordihoones
– Sportlastele Tartus – teisipäev 12. mai kl 17 Tartu Ülikooli Spordihoones
– Sportlastele Tallinnas – kolmapäev 13. mai kl 10 Audentese Spordigümnaasiumis
– Sportlastele Tallinnas – esmaspäev 18. mai kl 18
NB! Esmaspäevane koolitus jääb ära! Kui planeerisite tulla, võtke ühendust firstname.lastname@example.org või telefonil 5628 7762.
Kohtumine kestab ligikaudu poolteist tundi.
Endiselt soovitame tellida koolitusi alaliitude kaudu, sest nii on võimalik rääkida dopinguvastastest reeglitest konkreetsest spordialast lähtudes, saab anda konkreetsemaid näpunäiteid, samuti üle vaadata rahvusvahelise alaliidu dopinguvastased reeglid. Oleme valmis koolitama igal tasemel sportlasi neile sobival ajal ja kohas.
Lisainfo: Elina Kivinukk, Eesti Antidopingu hariduse ja koolituse projektijuht, email@example.com